Управляващият орган на Програмата за развитие на селските райони за периода (УО на ПРСР) 2014-2020 г. публикува за обществено обсъждане проект на заповед за изменение на насоки за кандидатстване по процедура № BG06RDNP001-1.001 по подмярка 1.1. „Професионално обучение и придобиване на умения“ от мярка 1 „Трансфер на знания и действия за осведомяване от Програма за развитие на селските райони за периода 2014-2020 г.

С проекта на заповед се предвижда изменение на Насоките за кандидатстване, утвърдени със Заповед № РД 09-1164 от 16.12.2019 г. на ръководителя на УО на ПРСР 2014 - 2020 г., изменена със Заповед № РД 09-937/30.11.2020 г., Заповед № РД09-617/17.06.2021 г., Заповед № РД09-77/01.02.2022 г. и Заповед № РД09-943/28.08.2023 г., с което се променя продължителността за изпълнение на одобрените проекти от 48 месеца на 54 месеца.

Проектът на заповед за изменение на условията за кандидатстване по процедура № BG06RDNP001-1.001 се публикува на основание чл. 26, ал. 4 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с §70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (обн., ДВ, бр. 51 от 2022 г.).

**Писмени предложения и коментари по публикуваните документи могат да се изпращат в срок до 24.06.2024 г. чрез ИСУН 2020 или на електронна поща:** [**rdd@mzh.government.bg**](mailto:rdd@mzh.government.bg)**.**